ෂයිලොක්

ෂයිලොක් යනු, හෙටු ඉංග්‍රීසි නළු රසයු විලියම් සෙකුපියර ගේ, වැනීසියේ වෙළෙන්දා (1596 හෝ 1597) නළුවේ ප්‍රධාන චරිතයත් විරුදුවාදියාත් වෙයි.

ෂයිලොක් මුදල් ණයට දෙන යුදෙව්වෙකි. හේ වැනීසියේ වෙළෙන්දා වන අන්තෝනියෝ හා බැඳුම්කරයකට ගිවිසී. ඊට අනුව අන්තෝනියෝ  නිශ්චිත දිනයක මුදල් ආපසු නොගෙවන්නේ තම මස් රාත්තලක් දිය යුතු යි. අන්තෝනියෝ එ සේ නොගෙවුව, මස් රාත්තල ගනුව ෂයිලොක් උසාවි යයි. අන්තෝනියෝ මීට පෙරින් රියාල්ටෝහි (වැනීසියේ වාණිජ මධ්‍යස්ථානය) දී ෂයිලොක්ට අපහස කැරැ කෙළ ගසා තිබිණි. මෙය ෂයිලොක් ඔහුගේ මස් රාත්තල ඉල්ලූයේ මන්දැ යි පැහැදිලි කිරීමට උපකාරී වෙයි.

මේ අතරැ, ෂයිලොක් ගේ දූ ජෙසිකා, අන්තෝනියෝ ගේ මිතුරකු වන ලොරෙන්සෝ හා පෙමින් බැඳී කිතුනු ආගමට හැරීම ෂයිලොක්ගේ කොව තවත් වඩයි.

ෂයිලොක් උසාවියේ දී පැරැදී අන්තෝනියෝ නිදහස් වෙයි. ෂයිලොක්ට 'මැරීමට තැත් කිරීමේ' චෝදනාව එල්ල වෙයි. ඉන් පසු තම දේපළ වලින් බෑයක් රටටත් අනෙක් බෑය ඇන්ටෝනියෝටත් ලබා දී කිතුනු ආගමට හැරීමට ෂයිලොක්ට  බල කෙරෙයි.

ෂයිලොක් "Hath not a Jew eyes?" යනුවෙන් ඇරැඹෙන පසිඳු දෙස්මක්  කරයි. ෂයිලොක් ලෙස රඟපෑ පසිඳු නළුවන් අතර ලෝරන්ස් ඔලිවියර් ද වෙයි.

සෙකුපියර ගේ කලැ, යුදෙව්වෝ වසර සිය ගණනකට එංගලන්තයේ නීත්‍යානුකූල ව නො සිටිය හ (1290 දී පළමුවෙනි එඩ්වඩ් ගේ නෙරැපීමේ අණින් පසුව). නමුත් යුදෙව්වන් මුදල් ණයට දෙන්නන් ලෙස සැලැකීමේ හැඟුම මධ්‍යතන යුගයේ සිටැ පැවැතිණි. ඉතිහස් විසින්, මුදල් ණයට දීම යුදෙව්වන් අතරැ තරමක් පොදු රැකියාවක් වැ තිබිණි; සමහර විට කිතුනුවනට පොලී ලබා ගැනීමට අවසර නො තුබූ නිසා විය හැකියි.